Այստեղ ծագած խնդրի կողքին բարձրաձայնելուն կարօտ մէկ այլ հարց կայ՝ հասցէագրւած կրթական համակարգը տնօրինող խորհրդին: Կառոյց, որին է վստահւած ոչ միայն երեխաների կրթական ոլորտին առնչւող խնդիրների վերահսկողութիւնը, այլ նաեւ այն իր որդեգրած դաստիարակչական ուղղւածութեամբ կարող է խորապէս անդրադառնալ աշակերտի մօտ սաղմնաւորւող անհատականութեան վրայ: Եւ միանգամից նշենք, որ դպրոցից դպրոց հասկանալիօրէն տարբերւում են «աշակերտի սանրւածք» հասկացութեան առաջադրանքների կիրառման մեթոդները: Այնպէս որ՝ եթէ մէկում գոյանում է փոխհասկացութիւն՝ կողմերի միջեւ կապւած տեսքի ու սանրւածքի նկատմամբ, մէկ այլ դպրոցում այն կատարւում է այդ նոյն «սեւ-սպիտակ» յուշանկարների լեզւով: